EkBass/fiwiki-20250220-pages-articles huggingface dataset:
Pallomehiparta

Pallomehiparta (Jovibarba globifera) on maksaruohokasvien (Crassulaceae) heimoon kuuluvan mehipartojen suvun monivuotinen ruoho. Sen ulkonäkö muistuttaa mehitähtiä ja on niille läheistä sukua. == Kuvaus == === Varsi ja lehdet === Pallomehiparta kasvattaa puolipallomaisen lehtiruusukkeen, jonka halkaisija on noin 2,5–4 senttimetriä. Sen lehtien mehevissä lehtilavoissa on karvoitusta. Muodoltaan lehdet ovat vastapuikeita, suippokärkisiä ja kärjistä usein punertavia. Lehtilaidat ovat ehyitä. === Kukat ja hedelmät === Pallomehiparran kukinnon kukintoranka on 10–20 senttimetriä korkea, ja se on vastapuikeiden lehtien peittämä. Kukka on noin yhden senttimetrin levyinen ja väriltään vaalea. Kukan teriö on säteittäinen ja kellomainen. Terälehtien pituus on 15–20 millimetriä ja niiden reunoissa on karvoitusta. Heteiden määrä on 12. Emit ovat erilehtisiä ja niitä on kuusi. Hedelmässä on monisiemenisiä tuppiloita kuusi yhdessä. Pallomehiparta kuolee kukkimisen jälkeen. == Kasvupaikat ja levinneisyys == Pallomehiparta kasvaa kalloilla ja kivikoissa paahteisilla ja kuivilla kasvupaikoilla. Se leviää kasvullisesti rönsyjen avulla. Se on hidaskasvuinen ja kukkii harvoin. Sen pallomaiset lehtiruusukkeet irtoavat helposti ja juurtuvat uudestaan toisaalla. Pallomehipartaa tavataan Suomessa paikoitellen viljelykarkulaisena ja -jäänteenä sekä villiintyneenä. == Kuvia == Jovibarba globifera globifera-1.JPG|Pallomehiparran pallomaisia versoja. Bazaltowa Skałka a2.jpg|Pallomehiparta alkaa punertaa auringon paahteessa. Jovibarba globifera in natural monument Calvary in Motol in spring 2012 (2).JPG|Pallomehiparta on sitkeä mehikasvi. Jovibarba globifera 20090813 084.jpg|Lehtien reunoissa on ohutta karvoitusta. Jovibarba globifera globifera-2.JPG|Pallomehiparran kukinto sivulta. Jovibarba globifera globifera-3.JPG|Pallomehiparran kukinto ylhäältä päin. == Lähteet == == Aiheesta muualla == * * Luokka:Maksaruohokasvit
Rewind, Replay, Rebound

Rewind, Replay, Rebound on tanskalaisen Volbeatin vuonna 2019 julkaisema seitsemäs studioalbumi. == Kappaleet == # # # # # # # # # # # # # # === Deluxe edition bonuslevy === # # # # # # # # == Arvostelut == * Kaaoszine: 6+/10Volbeat ammensi uudelle albumilleen voimia menneisyydestä – arviossa yhtyeen ”Rewind, Replay, Rebound” * Metalliluola: 8/10Volbeat - Rewind, Replay, Rebound (2019) * Soundi: == Lähteet == == Aiheesta muualla == * * Luokka:Volbeatin albumit Luokka:Vuoden 2019 albumit
Kasharin rautatieasema

Kasharin rautatieasema on rautatieasema entisessä Kasharin kunnassa, nykyisin Albanian pääkaupunki Tiranan alueella. Se sijaitsee vuonna 1949 avatun Durrës–Tirana-radan varrella, kymmenen kilometrin päässä Tiranan keskustasta. Durrës–Tirana-radan alkuperäinen pääteasema, kaupungin keskustassa sijainnut Tiranan rautatieasema, suljettiin 1. syyskuuta 2013 ja purettiin uuden bulevardin tieltä. Tiranaa lähimmäksi rautatieasemaksi jäi tuolloin Vorën rautatieasema 15 kilometrin päässä kaupungista. Kasharin asema avattiin uudistustöiden jälkeen Tiranan aseman väliaikaiseksi korvaajaksi 26. toukokuuta 2015. Avajaisissa olivat paikalla parlamentin puhemies Ilir Meta ja Albanian liikenneministeri Edmond Haxhinasto. Kasharin ja Durrësin välillä kulkee päivittäin seitsemän junavuoroa kumpaankin suuntaan. Kaupungin keskustasta Kasharin asemalle pääsee bussilla. Asema palvelee Tiranaa toistaiseksi, kunnes Laprakën alueelle suunniteltu uusi rautatieasema valmistuu. == Lähteet == Luokka:Tiranan rakennukset ja rakennelmat Luokka:Albanian rautatieliikennepaikat
Uskonto Nepalissa

Nepal on uskonnollisesti monimuotoinen valtio, jossa enemmistö väestöstä on hinduja. Maan kuningasta palvottiin pitkään hindujumala Vishnun ruumiillistumana, kunnes maasta tuli 2000-luvun ensi vuosikymmenen lopulla tasavalta, jossa lainsäädäntö takaa uskonnonvapauden. Sitä ennen Nepal oli maailman ainoa valtio, jossa hindulaisuus oli virallinen valtionuskonto. Nepalin vuonna 2015 hyväksyttyyn perustuslakiin kirjattiin, ettei maalla ole valtionuskontoa. Vuoden 2011 väestönlaskennan mukaan 81,3 prosenttia Nepalin väestöstä oli hindulaisia, 9 % buddhalaisia, 4,4 % muslimeita, 3 % kiratisteja (paikallisen kansan etninen uskonto), 1,4 % kristittyjä ja 0,9 % muita uskontoja tai uskonnottomia. Nepalin eri kansoilla on myös itsenäisiä uskonnollisia piirteitä. Esimerkiksi buddhalaiset newarit valitsevat kulttuurinsa mukaisesti kumarin eli nuoren tytön, jota he kunnioittavat jumalattarena, kunnes tämä vuotaa verta. Kun kumari haavoittuu tai hänellä alkaa kuukautiset, tulee kumariksi valita uusi tyttö. ==Buddhalaisuus== Buddha Siddhartha Gautama syntyi Lumbinissa, joka sijaitsee nykyisen Nepalin alueella. Alueelta on löytynyt maailman vanhin buddhalainen temppeli, joka on ajoitettu 500-luvulle ennen ajanlaskun alkua. Lumbini on tärkeimpiä Buddhan elämään liittyviä paikkoja ja merkittävä pyhiinvaelluspaikka. Vuonna 2007 Nepalin pohjoisosasta löytyi lähes pystysuorasta kalliosta luolasto. Sieltä löytyi runsaasti Buddhan elämää esittäviä kuvia, jotka ovat peräisin jopa 1300-luvulta, sekä musteella, hopealla ja kullalla maalattuja tiibetinkielisiä käsikirjoituksia ja esikristillisen aikakauden keramiikan sirpaleita. ==Politiikka ja lainsäädäntö== Vuonna 2015 hyväksytyn perustuslakinsa mukaan Nepalissa ei ole valtionuskontoa, mutta valtio pyrkii suojelemaan "muinaisista ajoista saakka harjoitettua uskontoa" ja käännyttäminen on kiellettyä. Perustuslaki myös tekee hindujen pyhästä eläimestä lehmästä maan kansalliseläimen. Perustuslaki on saanut kritiikkiä osakseen useilta ryhmiltä. Hindunationalistit ovat arvostelleet sitä, että hindulaisuus ei enää ole valtionuskonto. Kristityt uskovat käännyttämisen kieltävän lakipykälän olevan suunnattu heitä vastaan. Nepal on pyrkinyt kieltämään vanhoja haitallisia uskonnollisia tapoja, kuten chhaupadi-nimellä tunnetun hindulaisen tavan eristää nainen kuukautisten ajaksi karjasuojaan. Tapa on johtanut useisiin kuolemiin, jotka ovat johtuneet käärmeenpuremista tai savunhengittämisestä. Tapa on ollut kielletty vuodesta 2005, mutta kiellon rikkomisesta alettiin rangaista vasta vuonna 2017. Toinen vastaava tapa on Gadhimai-jumalattarelle toimitetut veriuhrit, jotka lopetettiin vuonna 2015 eläinsuojeluaktivistien painostuksen vuoksi. Nepalin hindunationalistien menestys politiikassa on ollut vähäistä. Nepalin merkittävimmällä hindunationalistisella puolueella Rastriya Prajatantra Partyllä on vain yksi paikka parlamentissa vuonna 2019. ==Lähteet== ==Aiheesta muualla== * Nepalin vuoden 2011 väestönlaskenta, uskonto sivulla 184 * Vuoden 2011 väestönlaskennan tiedot kartalla, uskonto kohdassa social * Kathmandussa riitti jumalia jokaiselle (Ylen arkisto) *
Meritxell Batet

Meritxell Batet i Lamaña (s. 19. maaliskuuta 1973 Barcelona) on Katalonian sosialistien puolueen poliitikko ja Espanjan edustajainhuoneen puheenjohtaja. Virka on maan kolmanneksi korkein kuninkaan ja pääministerin jälkeen. congreso.es. Viitattu 25.8.2019 catalannews.com. Viitattu 26.8.2019 Batet opiskeli oikeustiedettä. Hän on Pompeu Fabra -yliopiston valtiosääntöoikeuden professori. == Lähteet == == Aiheesta muualla == Luokka:Espanjan sosialistisen työväenpuolueen poliitikot Luokka:Espanjalaiset professorit Luokka:Vuonna 1973 syntyneet Luokka:Elävät henkilöt
Joelinton

Joelinton Cassio Apolinário de Lira, pelaajanimeltään Joelinton (s. 14. elokuuta 1996 Aliança) on brasilialainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa Englannin Valioliigassa pelaavaa Newcastle Unitedia. Joelinton pelasi kotimaassaan Sport Recifen joukkueessa kesään 2015 saakka. Tuolloin hän siirtyi Saksaan Hoffenheimin joukkueeseen, johon hän kuului heinäkuuhun 2019 saakka. Välillä hän pelasi kaksi kautta lainalla Itävallassa Rapid Wienin joukkueessa. Hän pelasi Saksan Bundesliigassa 29 ottelua ja teki niissä seitsemän maalia, ja Itävallan Bundesliigassa tilastoihin kertyi 60 ottelua ja 15 maalia. Heinäkuussa 2019 hän siirtyi Englantiin Newcastle Unitedin joukkueeseen lähes 40 miljoonan punnan siirtosummalla, mikä oli Newcastlen seuraennätys. Hän teki Valioliigassa ensimmäisen maalinsa kolmannessa ottelussaan elokuussa 2019 Tottenham Hotspuria vastaan ja toisen maalinsa kesäkuussa 2020 Sheffield Unitedia vastaan. Hän pelasi kaudella 2019–2020 joukkueensa kaikki 38 valioliigaottelua ja niistä avauskokoonpanossa 32. Kaudella 2020–2021 hän pelasi 31 ja seuraavalla kaudella 35 liigaottelua, ja teki kummallakin kaudella neljä maalia. Kaudella 2022–2023 hän pelasi 32 valioliigaottelua ja teki kuusi maalia. Seuraavalla kaudella hän kärsi loukkaantumisista ja pelasi 20 valioliigaottelua, joista 15 avauskokoonpanossa. Hän teki kaksi maalia. Mestarien liigassa hän teki yhden maalin pelaamissaan neljässä ottelussa. Joelinton on pelannut Brasilian alle 17-vuotiaiden maajoukkueessa neljä ottelua ja tehnyt niissä kaksi maalia. Ensimmäisen ottelunsa Brasilian jalkapallomaajoukkueessa hän pelasi Guineaa vastaan kesäkuussa 2023. Hän teki ottelussa myös ensimmäisen maajoukkuemaalinsa. Hän on pelannut toukokuun 2024 loppuun mennessä viisi maaottelua, joista kaksi avauskokoonpanossa. == Lähteet == Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
Sean Longstaff

Sean David Longstaff (s. 30. lokakuuta 1997 North Shields) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Newcastle Unitedia. Longstaff on pelannut Newcastle Unitedin nuorisojoukkueissa. Pääsarjauransa hän aloitti lainasopimuksella Kilmarnockissa, jossa hän pelasi Skotlannin Valioliigaa 16 ottelua ja teki niissä kolme maalia kevätkaudella 2017. Kauden 2017–2018 hän oli lainalla Englannin ykkösliigassa pelaavan Blackpoolin joukkueessa, jossa hän pelasi 42 liigaottelua ja teki niissä kahdeksan maalia. Kaudella 2018–2019 hän pelasi Englannin Valioliigassa yhdeksän ottelua ja teki maalin helmikuussa kotiottelussa Burnleyä vastaan. Kaudella 2019–2020 hän pelasi Valioliigassa 23 ottelua ja teki maalin heinäkuussa vierasottelussa Bournemouthia vastaan. Seuraavalla kaudella hän pelasi 22 valioliigaottelua. Kaudella 2021–2022 hän pelasi 24 valioliigaottelua ja teki maalin syyskuussa vierasottelussa Watfordia vastaan. Kaudella 2022–2023 hän pelasi 33 valioliigaottelua ja onnistui maalinteossa lokakuussa Fulhamia vastaan. Kaudella 2023–2024 hän pelasi Valioliigassa 35 ottelua ja teki kuusi maalia: syyskuussa Sheffield Unitedia ja lokakuussa Crystal Palacea vastaan, helmikuussa kaksi maalia Lutonia vastaan sekä toukokuussa maali Burnleyä ja Brightonia vastaan. Mestarien liigassa hän pelasi viisi ottelua ja onnistui maalinteossa lokakuussa Paris Saint-Germainia vastaan. Sean Longstaffin pikkuveli Matthew Longstaff on myös pelannut Newcastle Unitedissa. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Tuusniemen kirjasto

Tuusniemen kirjasto on Tuusniemellä toimiva yleinen kirjasto. Kirjaston toimitilat sijaitsevat Tuusniemen kirkonkylällä Turulan koulukeskuksessa Tuusniemen yhtenäiskoulun ja Tuusniemen lukion naapureina. Hallinnollisesti kirjasto on nykyisin Kuopion kaupunginkirjaston lähikirjasto siitä huolimatta, että Tuusniemi on yhä itsenäinen kunta. Kirjastopalveluja tarjotaan myös verkkokirjaston ja usean kunnan yhteisen kirjastoauton välityksellä. == Lähteet == Luokka:Tuusniemen rakennukset ja rakennelmat Luokka:Kuopion kaupunginkirjasto
Tervon kirjasto

Tervon kirjasto on Tervon kirkonkylässä, Tervon yhtenäiskoulun naapurina sijaitseva yleinen kirjasto. Se kuuluu Ylä-Savon kirjastoverkko Rutakkoon. == Lähteet == Luokka:Tervon rakennukset ja rakennelmat Luokka:Suomen kunnan- ja kaupunginkirjastot
Rangpo

Rangpo on Intian Sikkimissä sijaitseva kaupunki, jossa asuu noin 10 000 henkeä vuoden 2011 väestönlaskennan mukaan. Kaupunkiin on valmisteilla rautatie Länsi-Bengalin Sevokesta, jonka tarpeellisuutta on perusteltu Kiinan sotilaallisella aktiivisuudella rajan läheisyydessä. Toinen perustelu on ollut, että rautatie auttaisi Sikkimiä pysymään yhteydessä muuhun Intiaan kaikkina aikoina, jopa silloin kun lumivyöryt tukkivat autotiet. Rautatien uskotaan valmistuvan vuonna 2021. Rangpossa sijaitsee krikettikenttä, joka on pyritty muuttamaan stadioniksi. ==Väestö== Vuoden 2011 väestönlaskennan mukaan kaupungissa asuu 10 450 henkeä, joista 74 prosentin enemmistö on uskonnoltaan hindulaisia. Toiseksi suurin uskonto on kristinusko, jonka kannattajia asuu Rangpossa noin 11 prosenttia, buddhalaisia on 8 prosenttia ja muslimeita 5 prosenttia. ==Lähteet== ==Aiheesta muualla== Luokka:Sikkimin kaupungit
Mauro Arambarri

Mauro Wilney Arambarri Rosa (s. 30. syyskuuta 1995 Salto, Uruguay) on uruguaylainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja. == Seurajoukkueura == 31\. tammikuuta 2016 Arambarri allekirjoitti 4½-vuotisen sopimuksen ranskalaisseura Girondins de Bordeaux'n kanssa.Transfers - Arambarri and Malcom join Bordeaux FC Girondins de Bordeaux. Viitattu 26.8.2019. Hän pelasi ensimmäisen ottelunsa joukkueessa 3. helmikuuta 2016 Olympique Lyonnaisia vastaan.Match - Bordeaux chute à Lyon [3-0] FC Girondins de Bordeaux. Viitattu 26.8.2019. Seuraavalla kaudella 2016–2017 Arambarri jäi hyvin vähälle peliajalle, kun otteluita kertyi kauden aikana vain neljä, joista jokaiseen hän tuli vaihdosta kentälle. 9\. elokuuta 2017 Arambarri siirtyi vuoden kestävällä lainasopimuksella espanjalaisseura Getafeen, johon sisältyi osto- optio.Arambarri nuevo jugador del Getafe Getafe CF. Viitattu 26.8.2019. Optio aktivoitiin seuraavana kesänä 11. kesäkuuta 2018 ja Arambarri allekirjoitti viisivuotisen sopimuksen seuran kanssa.Antunes y Arambarri del Getafe Getafe CF. Viitattu 26.8.2019. == Lähteet == == Aiheesta muualla == * Mauro Arambarrin tilastot BDFutbol-sivustolla * Mauro Arambarrin tilastot Soccerway- sivustolla Luokka:Uruguaylaiset jalkapalloilijat Luokka:Vuonna 1995 syntyneet Luokka:Elävät henkilöt
Karvion koulu

Karvion koulu on pohjoiskarjalaisen Heinäveden kunnan Karvion kylässä, Karvion kanavan itäpuolella toimiva alakoulu (luokka-asteet 0-6). Vuonna 2010 valmistuneessa koulurakennuksessa on myös ryhmäperhepäiväkodin ja kodinhoidon tiloja. Kyläkoulua kävi vuonna 2016 yhteensä 35 peruskoululaista. Tämän lisäksi koulussa opiskelee esikoululaisia. Vaalipäivinä Karvion koulu toimii yhtenä Heinäveden äänestyspaikoista. ==Lähteet== Luokka:Heinäveden oppilaitokset Luokka:Suomen peruskoulut
Graciela Rivera

Graciela Rivera (17. huhtikuuta 1921 PonceSerafin Méndez-Méndez etc: Notable Caribbeans and Caribbean Americans: A Biographical Dictionary (2003), s. 367 – 17. heinäkuuta 2011Legacy.com: Obituary: Graciela Rivera Zumchak) oli puertoricolainen oopperalaulaja, äänialaltaan koloratuurisopraano. Rivera kasvoi kahdeksanlapsisessa perheessä. Hänen isänsä oli pastori Gonzálo Salvador Rivera ja äitinsä Enriqueta Padilla. Rivera aloitti laulamisen pienenä lapsena ja meni Juilliard Schooliin, jossa sai toisena vuonna opintojen kustannukset kattaneen stipendin. Vuonna 1941 Rivera meni naimisiin yhdysvaltalaissotilas Joseph Zumchakin kanssa; Zumchakista tuli yksi Riveran uran suurista tukijoista. Vuonna 1950 Rivera esiintyi Rooman Teatro dell'Operassa Sevillan parturin esityksessä, joka innoitti paavi Pius XII:n kutsumaan Riveran Vatikaaniin. 4\. helmikuuta 1952 Rivera esiintyi ensimmäisenä puertoricolaisena Metropolitan-oopperassa, jossa hänet nähtiin Lucia di Lammermoor -oopperan nimiroolissa. Tätä debyyttiä seurasivat esiintymiset muiden muassa Carnegie Hallissa, Radio City Music Hallissa ja Madison Square Gardenissa. Vuonna 1952 arkkipiispa Luis María Martínez kutsui Riveran esiintymään Meksikoon Guadalupen neitsyen basilikan kuoron kanssa ensimmäisenä naisena sitten sen perustamisen 1553. Rivera esiintyi myös radiossa ja televisiossa. Hän oli mukana perustamassa oopperayhtiötä Puerto Ricolla, toimi professorina Hostos Community Collegessa 15 vuoden ajan ja piti itsensä mukaan nimettyä workshopia. Riveran aviomies laati tästä elämäkertateoksen (1990). Rivera kuoli 90-vuotiaana. Hänen miehensä ja sisaruksensa olivat jo kuolleet ennen häntä, mutta muistamaan jäi muiden muassa tytär Ginny Soto. == Lähteet == Luokka:Yhdysvaltalaiset oopperalaulajat Luokka:Puertoricolaiset laulajat Luokka:Sopraanot Luokka:Vuonna 1921 syntyneet Luokka:Vuonna 2011 kuolleet
Antoine Thomson d’Abbadie

Antoine Thomson d’Abbadie (3. tammikuuta 1810 Dublin – 19. maaliskuuta 1897 Pirinei, Italia) oli irlantilaissyntyinen ranskalainen tutkimusmatkailija ja maantieteilijä. Hän tutki veljensä Arnaud-Michel d’Abbadien kanssa erityisesti Etiopian maantiedettä, geologiaa ja arkeologiaa. D’Abbadie muutti Ranskaan vuonna 1818. Ranskan akatemia lähetti hänet tutkimusmatkalle Brasiliaan vuonna 1835. Etiopiaan hän siirtyi veljensä kanssa vuonna 1837. He palasivat Ranskaan vuonna 1848. Antoine d’Abbadie julkaisi matkan jälkeen useita teoksia Etiopian maantieteestä. ==Lähteet== Luokka:Ranskalaiset tutkimusmatkailijat Luokka:Ranskalaiset maantieteilijät Luokka:Ranskan tiedeakatemian jäsenet Luokka:Vuonna 1810 syntyneet Luokka:Vuonna 1897 kuolleet
Arnaud-Michel d’Abbadie

Arnaud-Michel d’Abbadie (24. heinäkuuta 1815 Dublin – 13. marraskuuta 1893 Urrugne, Ranska) oli irlantilaissyntyinen ranskalainen tutkimusmatkailija ja maantieteilijä. Arnaud-Michel tutki veljensä Antoine Thomson d’Abbadien kanssa erityisesti Etiopian maantiedettä, geologiaa ja arkeologiaa. Arnaud-Michel d’Abbadie muutti Ranskaan vuonna 1818. Etiopiaan hän siirtyi veljensä kanssa vuonna 1837. Ennen Etiopiaa hän vietti aikaa jonkin verran Algeriassa. He palasivat Ranskaan vuonna 1848. Arnaud-Michel d’Abbadie kävi vielä uudestaan Etiopiassa vuonna 1853. ==Lähteet== Luokka:Ranskalaiset tutkimusmatkailijat Luokka:Ranskalaiset maantieteilijät Luokka:Vuonna 1815 syntyneet Luokka:Vuonna 1893 kuolleet
Paula Nivukoski

Paula Nivukoski (s. 1985 Isokyrö) on suomalainen kirjailija. Nivukosken esikoisteos Nopeasti piirretyt pilvet ilmestyi keväällä 2019 Otavan kustantamana. Kirja kertoo lesken elämästä 1900-luvun alun Isossakyrössä, jonka mies on lähtenyt siirtolaiseksi Yhdysvaltoihin. Romaani perustuu osittain Nivukosken oman isoäidin tarinaan. Nivukosken toinen romaani Mainingin varjo ilmestyi vuonna 2020. == Teokset == === Romaanit === * * * === Lasten- ja nuortenkirjat === * * * ==Lähteet== Luokka:Suomalaiset kirjailijat Luokka:Vuonna 1985 syntyneet Luokka:Elävät henkilöt
Linognathidae

Linognathidae on jäytiäisten (Psocoptera) lahkoon kuuluva hyönteisheimo. Se kattaa yhteensä 3 sukuaITIS: Linognathidae, joissa on noin 70 kuvattua lajia. Sen lajeista Suomessa elää ainakin koiria kiusaava koiratäi (Linognathus setosus), jota tavataan Suomessa yleisenä. == Lähteet == == Aiheesta muualla == * Laji.fi: Linognathidae * Iowa State University, Bug Guide: Family Linognathidae Luokka:Täit ja väiveet
Hopearatamo

Hopearatamo (Plantago argentea) on ratamokasvien heimoon kuuluva ratamoiden suvun kasvi. Sen kuvasi tieteelle ensimmäisen kerran Dominique Chaix vuonna 1786. Hopearatamoa tavataan eteläisessä Euroopassa ja Turkissa. Hoperatamo kukkii kesäisin vaaleita kukkia. == Kuvia == Tiedosto:Plantago argentea 2.jpg Tiedosto:Plantago argentea ssp, liburnica PID1841-1.jpg Tiedosto:Plantago argentea ssp, liburnica PID1992-2.jpg Tiedosto:Plantago argentea ssp, liburnica PID1992-1.jpg == Lähteet == Luokka:Ratamot
Amazonin metsäpalot 2019

Amazonin metsäpalot 2019 oli sarja suuria metsäpaloja eri puolella Amazonin sademetsää pääasiassa Brasilian, Bolivian, Kolumbian, Perun ja Venezuelan alueella. == Metsäpalot == Metsäpalot alkoivat tammikuussa 2019, ja 21. elokuuta 2019 Brasiliassa oli syttynyt yli 75 000 metsäpaloa, mikä on Instituto Nacional de Pesquisas Espaciaisin (= INPE, Brasilian kansallinen avaruustutkimusinstituutti) vuonna 2013 alkaneen mittaushistorian suurin luku. 23. elokuuta 2019 Brasilian alueella oli yli 2 500 aktiivista metsäpaloa. Monin paikoin metsäpalojen määrä oli lähes kaksinkertaistunut aiempaan verrattuna. Venezuelassa paloja oli syttynyt 21. elokuuta 2019 mennessä 26 500 kappaletta, Boliviassa 15 500 kappaletta ja Kolumbiassakin 14 200 kappaletta. NASA:n Earth Observatoryn satelliittikuvien analyysin mukaan metsäpalojen määrä oli Amazonin altaalla tammi-elokuussa keskimääräinen edeltävään 15 vuoden jaksoon verrattuna. Lokakuussa 2019 Amazonin sademetsässä oli enää tulipaloa, joka on INPEn vuonna 1998 alkaneen mittaushistorian alhaisin lukema. == Kansainvälinen huomio == Metsäpalot saivat 2019 maailmanlaajuista huomiota. Media on syyttänyt niistä etenkin maan Brasialian presidentti Jair Bolsonaroa, jonka väitettiin kannustavan maatyöläisiä raivaamaan itselleen lisää maata sademetsästä, ja jonka mukaan suojelu haittaa maan taloudellista kehitystä. Brasilian presidentti Jair Bolsonaro myönsi 22. elokuuta 2019, että maata tulen avulla raivanneet maanviljelijät saattavat olla syyllisiä. Myös monet asiantuntijat olivat antaneet aiemmin samanlaisen lausunnon. Bolsonaro on kutsunut paloja "rikollisiksi" ja sanonut, ettei Brasilialla ole resursseja sammuttaa paloja alueella, joka on Eurooppaa isompi. Ranskan presidentti Emmanuel Macron on kovistellut Brasiliaa ja uhannut estää Brasilian ja EU:n välille neuvotellun Mercosur-taloussopimuksen ratifioimisen. Bolsonaro on sanonut Macronia "kolonialistiksi", joka pyrkii puuttumaan maan sisäisiin asioihin. Macron on nimittänyt Bolsonaroa valehtelijaksi. Esimerkiksi Bolivia ei ole joutunut vastaavan painostuksen kohteeksi vaikka vasemmistolainen presidentti Evo Morales on tukenut metsän raivaamista biopolttoaineiden tuotantoa varten. == Lähteet == Luokka:2010-luvun maastopalot Luokka:Vuoden 2019 luonnonmullistukset Luokka:Luonnonmullistukset Brasiliassa
Nykysirkus

Uusi sirkus tai nykysirkus on esittävien taiteiden genre, joka kehittyi 1960–1970-luvuilla. Suomeen nykysirkus tuli kunnolla 2000-luvun alkupuolella. Nykysirkuksessa pääosassa on tarina tai teema, joka esitetään perinteisten sirkustaitojen avulla. Nykysirkuksessa käytetään harvoin eläimiä, ja perinteiset sirkustaidot on sekoitettu enemmän hahmovetoiseen lähestymistapaan. Välittääkseen teemallista tai narratiivista sisältöä nykysirkus eroaa perinteisestä siten, että nykysirkus keskittyy usein enemmän kokonaisuuden estetiikkaan, joskus hahmojen ja tarinan kehityksessä ja valojen, omaperäisen musiikin ja pukujen suunnittelussa. == Lähteet == Luokka:Sirkus
Rantapallo

Rantapallo on puhallettava pallo, jota käytetään yleensä rannalla vesileikkeihin. Koska puhallettu rantapallo sisältää ilmaa, se kelluu vedessä ja soveltuu hyvin vesileikkeihin. Rantapallolla voi myös pelata vesipalloa sekä lentopalloa. Rantapallon keksi yhdysvaltalainen Jonathon DeLonge vuonna 1938. Maailman suurin rantapallo valmistettiin Lontoossa vuonna 2017. == Katso myös == * Ilmapallo == Lähteet == == Aiheesta muualla == Luokka:Pallot
Volaterrae

Volaterrae (etruskiksi Velathri), nykyinen Volterra, oli antiikin aikaan huomattava etruskien kaupunki, joka kuului etruskien 12 kaupungin kaupunkiliittoon. Velathri tuki Roomaa toisen puunilaissodan aikana 205 eaa. Kaupunki liittyi Rooman valtakuntaan Mariuksen ja Sullan välisen sisällissodan jälkeen 81–80 eaa, jolloin se vaihtoi nimekseen Volaterrae. ==Lähteet== Luokka:Etruskien kaupungit Luokka:Regio VII Etrurian kaupungit
Fidel Uriarte

Fidel Uriarte Macho (1. maaliskuuta 1945 Sestao – 19. joulukuuta 2016 Castro- Urdiales) oli espanjalainen jalkapalloilija, pelipaikaltaan hyökkääjä. Hän pelasi urallaan 297 ottelua Athletic Bilbaon paidassa ja 46 ottelua Málagan paidassa. Uriarte on myös pelannut Espanjan maajoukkueessa ja tehnyt kansainvälisissä otteluissa 1 maalin 9 ottelussa. == Ura == Uriarte aloitti pelaamisen vuonna 1960 Athleticin riveissä nuorten sarjassa. Kahden vuoden päästä hän debytoi La Ligassa. Uriarte teki 297 ottelussa Athleticin paidassa yhteensä 90 maalia. Vuonna 1974 Uriarte teki sopimuksen Málagan kanssa. Hän pelasi seurassa kolme vuotta ja teki 46 ottelussa 1 maalin. Uriarte kuoli vuonna 2016 ollessaan 71-vuotias. == Lähteet == Luokka:Espanjalaiset jalkapalloilijat Luokka:Vuonna 1945 syntyneet Luokka:Vuonna 2016 kuolleet
Kosciuszkon kansallispuisto

Kosciuszkon kansallispuisto sijaitsee Mount Kosciuszko -vuoren ympärillä. Lähin kaupunki Cabramurra on Australian korkein kaupunki. Kosciuszkon kansallispuisto on perustettu lokakuussa 1967. Sen pinta-ala on 6 735 neliökilometriäKosciuszko National Park, Visit New Southe Wales . == Lähteet == == Aiheesta muualla == * Kosciuszkon kansallispuiston verkkosivut Luokka:Australian kansallispuistot
Todd Cantwell

Todd Owen Cantwell (s. 27. helmikuuta 1998 Dereham) on englantilainen jalkapalloilija, pelipaikaltaan keskikenttäpelaaja. Hänen nykyinen seura on Skotlannin Valioliigassa pelaava Rangers FC. Cantwell pelasi Norwich Cityn nuorisojoukkueissa. Kevätkauden 2018 hän oli lainalla Fortuna Sittardissa ja pelasi Alankomaiden kakkossarjatasolla Eerste divisiessä kymmenen ottelua, joissa hän teki kaksi maalia. Kaudella 2018–2019 hän pelasi Norwich Cityn edustusjoukkueessa Englannin mestaruussarjassa 24 ottelua ja teki yhden maalin. Kaudella 2019–2020 Cantwell pelasi Valioliigassa Norwichin joukkueessa 37 ottelua ja teki ensimmäisen valioliigamaalinsa kolmannessa ottelussaan elokuussa Chelseaa vastaan. Tämän jälkeen hän teki maalin syyskuussa Manchester Cityä, marraskuussa Evertonia, joulukuun alussa Arsenalia, vähän ennen joulua Wolverhamptonia ja uudenvuodenpäivänä Crystal Palacea vastaan. Kaudella 2020–2021 hän pelasi mestaruussarjassa 33 ottelua ja teki niissä kuusi maalia. Cantwell on pelannut Englannin alle 17-vuotiaiden maajoukkueessa neljä ottelua ja tehnyt niissä yhden maalin Suomea vastaan. Hän pelasi alle 21-vuotiaiden maajoukkueessa ensimmäisen kerran syyskuussa 2019 Kosovoa vastaan. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
Max Aarons

Maximilian James "Max" Aarons (s. 4. tammikuuta 2000 Lontoo) on englantilainen jalkapalloilija, pelipaikaltaan oikea laitapuolustaja. Hän edustaa Englannin Valioliigassa pelaavaa Bournemouthia. Aarons siirtyi Luton Townin junioreista Norwich Cityn organisaatioon vuonna 2016. Norwichin edustusjoukkueeseen hän nousi kaudella 2018–2019, jolloin hän pelasi Englannin mestaruussarjassa 41 ottelua ja teki niissä kaksi maalia. Kaudella 2019–2020 hän pelasi Norwichin joukkueessa 36 valioliigaottelua, joissa kaikissa täydet 90 minuuttia. Kaudella 2020–2021 Norwich pelasi mestaruussarjassa, jossa Aaronsille kertyi 45 ottelua ja kaksi tehtyä maalia. Kaudella 2021–2022 Aarons pelasi Valioliigassa 34 ottelua, joista 32 ottelua avauskokoonpanossa. Kausi 2022–2023 kului mestaruussarjassa, jossa Aarons pelasi 45 ottelua ja teki yhden maalin. Elokuussa 2023 Aarons siirtyi Norwichista valioliigaseura Bournemouthiin. Hän kuului vakiokokoonpanoon marraskuuhun 2023 saakka, mutta peliaika putosi muutaman kuukauden loukkaantumisjakson jälkeen. Kaikkiaan hän pelasi kauden 2023–2024 aikana 20 valioliigaottelua. Kaudella 2024–2025 hän on 17. joulukuuta mennessä pelannut vain 15 minuuttia yhdessä ottelussa.. Aarons on pelannut Englannin alle 19-vuotiaiden maajoukkueessa seitsemän ottelua vuosina 2018–2019 ja alle 21-vuotiaiden maajoukkueessa 27 ottelua vuosina 2019–2023. Hän pelasi alle 21-vuotiaiden Euroopan-mestaruuskilpailuissa kaksi ottelua vuonna 2021 ja neljä ottelua vuonna 2023. Jälkimmäisellä kerralla Englanti voitti mestaruuden ja Aarons pelasi loppuottelussa Espanjaa vastaan täydet minuutit. Aaronsilla on jamaikalaisia sukujuuria. Hänen serkkunsa Rolando Aarons on pääsarjatason jalkapalloilija.. == Lähteet == Luokka:Englantilaiset jalkapalloilijat Luokka:Vuonna 2000 syntyneet Luokka:Elävät henkilöt
Arthur Sewall

Arthur Sewall (25. marraskuuta 1835 Bath – 5. syyskuuta 1900 Phippsburg) oli demokraatteihin kuulunut yhdysvaltalainen poliitikko. Sewall oli Demokraattien kansallisen komitean jäsen 1888–1896. Sewall toimi vuosia Bathin kansallispankin presidenttinä. Sewall oli ehdolla demokraattien varapresidentiksi presidentinvaaleissa 1896. == Lähteet == == Aiheesta muualla == * Elämäkerta Luokka:Yhdysvaltalaiset demokraattipoliitikot Luokka:Vuonna 1835 syntyneet Luokka:Vuonna 1900 kuolleet
Tennis kesäolympialaisissa 2020 – miesten kaksinpeli

Miesten tenniksen kaksinpeli Tokion kesäolympialaisissa 2020 pelattiin 24. heinäkuuta – 1. elokuuta Ariake Tennis Parkilla. Turnaukseen osallistui 64 pelaajaa. Turnauksen puolustava mestari, kaksi edellistä olympiakultaa voittanut skotlantilainen Andy Murray joutui vetäytymään kaksinpelistä vamman vuoksi. Hän pelasi vain nelinpelissä. Kultaa voitti Saksan Alexander Zverev, joka voitti loppuottelussa Karen Hatšanovin. ==Karsinnat== Olympiaturnaukseen osallistuu 64 urheilijaa. Näistä 56 valitaan kaksinpelirankingin perusteella. Rankingin tarkastuspäivä on 14. kesäkuuta 2021. Jokaiselle maantieteelliselle alueelle on varattu myös vähintään yksi paikka. Jos isäntämaa Japanin urheilija ei ole päässyt rankingin tai alueellisen karsinnan kautta olympialaisiin, pääsee parhaan rankingin omaava urheilija olympialaisiin. Samoin jos edellisen olympiaturnauksen voittaja tai Grand slam -turnauksen voittaja ei ole varmistanut paikkaa olympialaisissa, on hänelle varattu paikka olympialaisiin. Yhdestä maasta saa osallistua korkeintaan neljä urheilijaa olympialaisiin. == Sijoitetut pelaajat == Lähde: (välierät, neljäs sija) (puolivälierät) (3. kierros) (mestari, kultamitalisti) (1. kierros) (välierät, pronssimitalisti) (2. kierros) (3. kierros) (1. kierros) (1. kierros) (2. kierros) (loppuottelu, hopeamitalisti) (2. kierros) (puolivälierät) (3. kierros) (3. kierros) ==Kaavio== Lähde: ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== ==Lähteet== Miesten kaksinpeli
Jamal Lewis

Jamal Lewis (s. 25. tammikuuta 1998 Luton, Englanti) on pohjoisirlantilainen jalkapalloilija, pelipaikaltaan vasen laitapuolustaja. Hän edustaa kaudella 2024–2025 Campeonato Brasileiro Série Assa pelaavaa São Pauloa lainalla Englannin Valioliigan Newcastle Unitedista. Lewis pelasi Norwich Cityn nuorisojoukkueissa ja nousi seuran edustusjoukkueeseen joulukuussa 2017. Hän pelasi kaudella 2017–2018 Englannin mestaruussarjassa 22 ottelua. Hän pelasi tammikuussa 2018 myös kaksi FA Cupin ottelua ja teki uusintaottelussa Chelseaa vastaan maalin. Seuraavalla kaudella hän kuului edustusjoukkueen kokoonpanoon koko kauden ajan ja pelasi mestaruussarjassa 42 ottelua. Ensimmäisen valioliigaottelunsa hän pelasi Norwichin joukkueessa elokuussa 2019. Koko kauden aikana hän pelasi 28 valioliigaottelua. Ensimmäisen ja kauden ainoan valioliigamaalinsa hän teki helmikuun 2020 lopussa Norwichin voittaessa kotiottelussaan Leicester Cityn 1–0. Norwichin pudottua Valioliigasta Lewis siirtyi syyskuussa 2020 Newcastle Unitediin. Ensimmäisellä kaudellaan hän pelasi Newcastlessa 24 valioliigaottelua, mutta kahdella seuraavalla vain viisi ja kaksi. Kaudella 2023–2024 hän pelasi Watfordissa lainalla 36 Englannin mestaruussarjan ottelua. Kaudella 2024–2025 hän on 21. marraskuuta 2024 mennessä pelannut Brasilian pääsarjassa kuusi ottelua. Lewis pelasi Pohjois-Irlannin juniorimaajoukkueissa yhteensä neljä ottelua. Pohjois- Irlannin A-maajoukkueessa hän pelasi ensimmäisen kerran maaliskuussa 2018. Marraskuun 21. päivään 2024 mennessä hän on pelannut 39 A-maaottelua, joista kuusi on ollut MM- ja 14 EM-karsintaotteluita. == Lähteet == Luokka:Pohjoisirlantilaiset jalkapalloilijat Luokka:Vuonna 1998 syntyneet Luokka:Elävät henkilöt
Pawan Kumar Chamling

Pawan Kumar Chamling (s. 22. syyskuuta 1950) on intialainen poliitikko, joka toimi Sikkimin pääministerinä vuosina 1994–2019. Hän on Intian pisimpään virassa palvellut osavaltion pääministeri, kun hänen viides virkakautensa päättyi vuonna 2019. Vuosina 1989–1992 hän toimi Nar Bahadur Bhandarin osavaltiohallituksessa ministerinä. Sikkimin yliopisto julisti hänet kunniatohtoriksi vuonna 2017, vuonna 2003 Sikkim Manipal University osoitti hänelle kunniaa samalla tavalla. Chamlingin toiminta luomuviljelyn edistämiseksi Sikkimissä on tuonut hänelle kansainvälistä kiitosta. Vuonna 2019 hänen puolueensa hävisi Sikkimin osavaltiovaalit saaden 15 paikkaa 32:sta. Loput 17 paikkaa menivät kilpailevalle Sikkim Krantikari Morchalle. Pawan Kumar Chamling päätyi oppositiojohtajaksi, jonka jälkeen hänen puolueensa muut lainsäätäjät hylkäsivät puolueensa Intian kansanpuolueen ja Sikkim Krantikari Morchan eduksi. Chamling jäi ainoaksi Sikkim Democratic Front -puolueen lainsäätäjäksi. ==Lähteet== ==Aiheesta muualla== Luokka:Sikkimin pääministerit Luokka:Vuonna 1950 syntyneet Luokka:Elävät henkilöt
Fludrokortisoni

Fludrokortisoni (C21H29O5F) on synteettinen kortikosteroideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä lisämunuaisten puutteellisesta toiminnasta johtuvien hormonituotannon häiriöiden kuten Addisonin taudin hoitoon. Fludrokortisoni kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Fludrokortisoni on huoneenlämpötilassa kiinteää ainetta, joka liukenee vähäisessä määrin veteen. Yhdiste on optisesti aktiivista ja sen kiertokyky etanoliliuoksessa on +139. Fludrokortisoni on vaikutukseltaan mineralokortikoidi eli se sitoutuu mineralokortikoidireseptoreihin. Sillä on myös heikko glukokortikoidivaikutus. Fludrokortisoni on hydrokortisonia voimakkaampi kortikoidi. Se lisää natriumin takaisinimeytymistä munuaisissa. Fludrokortisonia käytetään hoitamaan lisämunuaisen riittämätöntä aldosteronin tuotantoa esimerkiksi Addisonin taudissa niin ihmis- kuin eläinlääketieteessäkin. Muita käyttökohteita ovat adrenogenitaalista oireyhtymän, Shy-Drager-oireyhtymään ja diabetekseen liittyvän autonomisen hermoston neuropatian hoito. ==Haittavaikutukset== Fludrokortisoni voi aiheuttaa haittavaikutuksinaan verenpaineen nousua, turvotusta ja kaliumin tason laskemista liian alhaiseksi eli hypokalemiaa. ==Lähteet== Luokka:Kortikosteroidit Luokka:WHO:n tärkeimmät lääkkeet
Ben Godfrey

Benjamin Matthew "Ben" Godfrey (s. 15. tammikuuta 1998 York) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Evertonia. Godfrey pelasi ensimmäisen liigaottelunsa York Cityn edustusjoukkueessa Englannin kakkosliigassa elokuussa 2015. Tammikuussa 2016 hän siirtyi Norwich Cityyn. Syksyllä 2016 hän pelasi kolme liigacupin ottelua ja teki maalin Coventry Cityä vastaan. Tammikuussa 2017 hän pääsi ensimmäisen kerran kentälle Englannin mestaruussarjassa. Kauden 2017–2018 hän pelasi lainalla Englannin ykkösliigan Shrewsbury Townissa. Kaudella 2018–2019 Godfrey pelasi Norwichin joukkueessa mestaruussarjassa 31 ottelua ja teki niissä neljä maalia. Ensimmäisen valioliigaottelunsa hän pelasi Norwichin joukkueessa elokuussa 2019. Hän pelasi kaudella 2019–2020 Norwichin 17 ensimmäisestä valioliigaottelusta 16:ssa täydet minuutit mutta joutui joulukuussa polvivamman vuoksi sivuun kunnes hän taas kaksi kuukautta myöhemmin palasi pysyvästi vakiokokoonpanoon. Hän pelasi kauden aikana 30 liigaottelua ja kaikki niistä avauskokoonpanossa. Kauden 2020–2021 alussa Godfrey pelasi kolme sarjaottelua mestaruussarjaan pudonneessa Norwichissa mutta siirtyi lokakuussa 2020 Evertoniin viisivuotisella sopimuksella ja 30 miljoonan euron siirtokorvauksella. https://yle.fi/urheilu/3-11579196 Hän pelasi kaudella 2020–2021 Valioliigassa 31 ottelua, joissa hän oli 29 kertaa avauskokoonpanossa. Kaudella 2021–2022 hän pelasi 23 valioliigaottelua, jotka kaikki avauksessa. Kauden 2022–2023 ensimmäisessä valioliigaottelussa Godfreyn pohjeluu murtui, ja vamma piti hänet poissa kentiltä joulukuuhun saakka. Hän pelasi kauden aikana 13 valioliigaottelua. Godfrey on pelannut Englannin alle 20-vuotiaiden maajoukkueessa kaksi ottelua ja alle 21-vuotiaiden maajoukkueessa yhdeksän ottelua, joista kaksi oli vuoden 2021 EM-kilpailujen alkulohko-otteluita. Hän pelasi Englannin A-maajoukkueessa kaksi ystävyysottelua kesäkuussa 2021 ja niistä toisessa täydet minuutit. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
Kaisu Eskelinen

Kaisu Eskelinen (s. 11. maaliskuuta 2000 Maaninka) on suomalainen kuulantyöntäjä, joka edustaa Maaningan Mahtia. Hänen valmentajansa on Juhani Nykänen. Eskelinen voitti vuoden 2019 Yleisurheilun sisäratojen Suomen- mestaruuskilpailuissa pronssia kuulantyönnössä. Eskelisen ennätys on vuonna 2023 työnnetty 15,74. Hallissa hän on työntänyt parhaimmillaan 15,64 vuonna 2023. == Lähteet == Luokka:Vuonna 2000 syntyneet Luokka:Elävät henkilöt Luokka:Suomalaiset kuulantyöntäjät
Tennis kesäolympialaisissa 2020 – naisten kaksinpeli

Naisten tenniksen kaksinpeli Tokion kesäolympialaisissa 2020 pelattiin 24.–31. heinäkuuta Ariake Tennis Parkilla. Turnaukseen osallistuu 64 pelaajaa. Turnauksen viimeksi voittanut puertoricolainen Mónica Puig ei osallistunut tänä vuonna loukkaantumisen vuoksi. Turnauksessa ykköseksi sijoitettu Ashleigh Barty hävisi heti ensimmäisen kierroksen ottelussaan Sara Sorribes Tormolle. ==Karsinnat== Olympiaturnaukseen osallistuu 64 urheilijaa. Näistä 56 valitaan kaksinpelirankingin perusteella. Rankingin tarkastuspäivä oli 14. kesäkuuta 2021. Jokaiselle maantieteelliselle alueelle on varattu myös vähintään yksi paikka. Jos isäntämaa Japanin urheilija ei ole päässyt rankingin tai alueellisen karsinnan kautta olympialaisiin, pääsee parhaan rankingin omaava urheilija olympialaisiin. Samoin jos edellisen olympiaturnauksen voittaja tai Grand slam -turnauksen voittaja ei ole varmistanut paikkaa olympialaisissa, on hänelle varattu paikka olympialaisiin. Yhdestä maasta saa osallistua korkeintaan neljä urheilijaa olympialaisiin. == Sijoitetut pelaajat == Lähde: (1. kierros) (3. kierros) (2. kierros) (välierät, pronssimitalisti) (3. kierros) (2. kierros) (puolivälierät) (3. kierros) (mestari, kultamitalisti) (2. kierros) (1. kierros) (1. kierros) (puolivälierät) (3. kierros) (välierät) (1. kierros) ==Kaavio== Lähde: ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == Naisten kaksinpeli
Grant Hanley

Grant Campbell Hanley (s. 20. marraskuuta 1991 Dumfries) on skotlantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Norwich Cityä. Hän on pelannut Skotlannin A-maajoukkueessa vuodesta 2011. Hanley pelasi ensimmäisen valioliigaottelunsa toukokuussa 2010 Blackburn Roversin joukkueessa. Ensimmäisen valioliigamaalinsa hän teki maaliskuussa 2011 Fulhamia vastaan, ja kaudella 2011–2012 hän pelasi jo 23 valioliigaottelua ja teki jälleen yhden maalin. Kaudet 2012–2016 hän kuului Blackburnin vakiokokoonpanoon joukkueen pelatessa mestaruussarjassa. Kauden 2016–2017 Hanley edusti mestaruussarjassa Newcastle Unitedia. Elokuussa 2017 hän siirtyi Norwich Cityyn, joka pelasi kaudet 2019–2020 ja 2021–2022 Valioliigassa. Hanley on toiminut Norwich Cityn kapteenina kaudesta 2018–2019 alkaen. Norwichin valioliigakaudella 2019–2020 hän pelasi 15 liigaottelua oltuaan kahteen otteeseen pitkään sivussa loukkaantumisten vuoksi. Kaudella 2021–2022 hän pelasi 33 valioliigaottelua ja teki niissä yhden maalin. Hanley pelasi Skotlannin alle 19-vuotiaiden maajoukkueessa seitsemän ottelua ja alle 21-vuotiaiden maajoukkueessa yhden ottelun. Skotlannin A-maajoukkueessa hän esiintyi ensimmäisen kerran toukokuussa 2011. Huhtikuun 2024 loppuun mennessä hän on pelannut 48 A-maaottelua ja tehnyt niissä kaksi maalia, maaliskuussa 2013 Walesia ja maaliskuussa 2021 Itävaltaa vastaan. Kesällä 2021 käydyissä Euroopan- mestaruuskilpailuissa Hanley pelasi Skotlannin kahdessa ensimmäisessä ottelussa täydet minuutit mutta loukkaantui kolmannen ottelun avausjaksolla. == Sarjaottelut kausittain == Kausi Sarja Joukkue Ottelut Maalit 2009–2010 Valioliiga Blackburn Rovers 1 0 2010–2011 Valioliiga Blackburn Rovers 7 1 2011–2012 Valioliiga Blackburn Rovers 23 1 2012–2013 Mestaruussarja Blackburn Rovers 39 2 2013–2014 Mestaruussarja Blackburn Rovers 38 1 2014–2015 Mestaruussarja Blackburn Rovers 31 1 2015–2016 Mestaruussarja Blackburn Rovers 44 2 2016–2017 Mestaruussarja Newcastle United 10 1 2017–2018 Mestaruussarja Norwich City 32 1 2018–2019 Mestaruussarja Norwich City 9 1 2019–2020 Valioliiga Norwich City 15 0 2020–2021 Mestaruussarja Norwich City 42 1 2021–2022 Valioliiga Norwich City 33 1 2022–2023 Mestaruussarja Norwich City 39 1 2023–2024 Mestaruussarja Norwich City 8 0 Yhteensä Valioliiga 79 3 Yhteensä Mestaruussarja 292 11 Päivitetty 17.5.2024 Päivitetty 17.5.2024 Päivitetty 17.5.2024 Päivitetty 17.5.2024 Päivitetty 17.5.2024 == Lähteet == Luokka:Skotlantilaiset jalkapalloilijat Luokka:Vuonna 1991 syntyneet Luokka:Elävät henkilöt
Tennis kesäolympialaisissa 2020 – miesten nelinpeli

Miesten tenniksen nelinpeli Tokion kesäolympialaisissa 2020 pelattiin 24. – 30. heinäkuuta Ariake Tennis Parkilla. Turnaukseen osallistui 32 paria. Hallitsevat mestarit Marc López ja Rafael Nadal eivät osallistuneet turnaukseen. ==Karsinnat== Olympiaturnaukseen osallistuu 32 paria. 10 urheilijaa valitaan nelinpelirankingin perusteella. Näiden urheilijoiden parin tulee olla 300 parhaan joukossa joko kaksin- tai nelinpelin rankingissa, maata edustavan olympiakomitean tulee ilmoittaa urheilija olympialaisiin ja pari ei saa rikkoa sääntöä, jonka mukaan yhdestä maasta saa olla korkeintaan kuusi urheilijaa. Tämän jälkeen valitaan urheilijoita yhdistetyn rankingin perusteella, kunnes pareja on vähintään 24. Loput parit valitaan kaksinpelien perusteella. Isäntämaa Japanille on varattu yksi paikka. == Sijoitetut pelaajat == Lähde: # / (mestarit, kultamitalistit) # / (1. kierros) # / (puolivälierät) # / (1. kierros) # / (1. kierros) # / (1. kierros) # / (2. kierros) # / (2. kierros, vetäytyivät) ==Kaavio== Lähde: ===Loppukierrokset=== ===Kaavion yläosa=== ===Kaavion alaosa=== ==Lähteet== Miesten nelinpeli
Tennis kesäolympialaisissa 2020 – naisten nelinpeli

Naisten tenniksen nelinpeli Tokion kesäolympialaisissa 2020 pelattiin 24. heinäkuuta – 1. elokuuta Ariake Tennis Parkilla. Turnaukseen osallistui 32 paria. Turnauksen puolustava mestaripari oli Jekaterina Makarova ja Jelena Vesnina. Makarova ei osallistunut turnaukseen, mutta Vesnina pelasi Veronika Kudermetovan kanssa. ==Karsinnat== Olympiaturnaukseen osallistuu 32 paria. 10 urheilijaa valitaan nelinpelirankingin perusteella. Näiden urheilijoiden parin tulee olla 300 parhaan joukossa joko kaksin- tai nelinpelin rankingissa, maata edustavan olympiakomitean tulee ilmoittaa urheilija olympialaisiin ja pari ei saa rikkoa sääntöä, jonka mukaan yhdestä maasta saa olla korkeintaan kuusi urheilijaa. Tämän jälkeen valitaan urheilijoita yhdistetyn rankingin perusteella, kunnes pareja on vähintään 24. Loput parit valitaan kaksinpelien perusteella. Isäntämaa Japanille on varattu yksi paikka. == Sijoitetut pelaajat == Lähde: # / (mestarit, kultamitalistit) # / (1. kierros) # / (2. kierros) # # / (1. kierros) # / (puolivälierät) # / (1. kierros) # / (1. kierros) ==Kaavio== Lähde: ===Loppukierrokset=== ===Kaavion yläosa=== ===Kaavion alaosa=== ==Lähteet== Naisten nelinpeli
Tennis kesäolympialaisissa 2020 – sekanelinpeli

Tenniksen sekanelinpeli Tokion kesäolympialaisissa 2020 pelattiin 28. heinäkuuta – 1. elokuuta Ariake Tennis Parkilla. Turnaukseen osallistui 16 paria. Turnauksen viimeksi voittaneet Bethanie Mattek-Sands ja Jack Sock eivät pelanneet tänä vuonna yhdessä, koska Sock ei yltänyt Tokion olympialaisiin vaadittuihin kriteereihin. Mattek-Sands pelasi Rajeev Ramin kanssa. Sekanelinpelin osallistujat ja kaavio julkaistiin 27. heinäkuuta. ==Karsinnat== Olympiaturnaukseen osallistuu 16 paria. Isäntämaa Japanille on varattu yksi paikka. Loput parit valitaan niistä urheilijoista, jotka jo osallistuvat kaksin- tai nelinpeliin. Parit valitaan yhdistetyn rankingin perusteella. Samasta maasta saa osallistua korkeintaan kaksi paria. == Sijoitetut pelaajat == Lähde: # / (1. kierros) # / (2. kierros) # / (1. kierros) # / (mestarit, kultamitalistit) ==Kaavio== Lähde: ==Lähteet== Sekanelinpeli
Tom Trybull

Tom Trybull (s. 9. maaliskuuta 1993 Berliini) on saksalainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Norwich Cityä. Trybull pelasi ensimmäiset aikuisten liigaottelunsa kaudella 2010–2011 tuolloin Saksan kolmannella sarjatasolla pelanneessa Hansa Rostockissa. Kesällä 2011 hän siirtyi Werder Bremeniin ja pelasi kaudella 2011–2012 Bundesliigassa 15 ottelua, joissa hän teki yhden maalin. Seuraavina kausina hän sai peliaikaa lähinnä Werder Bremenin kakkosjoukkueessa, ja tammikuussa 2014 hän siirtyi 2. Bundesliigassa pelanneeseen St. Pauliin ja heinäkuussa 2015 saman sarjan Greuther Fürthiin. Kauden 2016–2017 Trybull edusti ADO Den Haagia ja pelasi Alankomaiden pääsarjassa Eredivisiessä 23 ottelua, joissa hän teki yhden maalin. Elokuussa 2017 hän siirtyi Englantiin Norwich Cityyn. Kahden kauden aikana hän pelasi mestaruussarjassa 51 ottelua ja teki niissä kolme maalia. Elokuussa 2019 hän pelasi Norwichin joukkueessa ensimmäiset valioliigaottelunsa. Trybull on pelannut Saksan eri juniorimaajoukkueissa yhteensä kymmenen ottelua vuosina 2010–2013. == Lähteet == Luokka:Saksalaiset jalkapalloilijat Luokka:Vuonna 1993 syntyneet Luokka:Elävät henkilöt
Hog Farm

Hog Farm on yhdysvaltalainen pisimpään toiminut hippikommuuni. Se osallistui Woodstockin musiikkifestivaalin avustamiseen. Hog farmista on myös tehty elokuva. Hog farmin perustajat ovat rauhanaktivisti ja klovni Wavy Gravy (Hugh Romney) ja hänen vaimonsa Jahanara Romney (Bonnie Jean Beecher). Ruotsalainen muusikko Pugh Rogefeldt on tehnyt heistä laulun nimeltä "Hog Farm", jossa arvostellaan ryhmän huumeidenkäyttöä Hog Farmin vieraillessa Tukholmassa. ==Lähteet== * "The Hog Farm Movie on iTunes". iTunes. 2019-07-16. Päivitetty 2019-07-17. * Gravy, Wavy (1974). The hog farm and friends. New York: Links Books distributed by Quick Fox. ISBN 0825630142. OCLC 947606. * Gravy, Wavy (1992). Something good for a change : random notes on peace thru living. New York: St. Martin's Press. ISBN 0312078382. OCLC 25367907. Luokka:Hippiliike Luokka:Woodstockin festivaali
Moritz Leitner

Moritz Georg Leitner (s. 8. joulukuuta 1992 München) on saksalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Norwich Cityä. Leitner pelasi ensimmäiset aikuisten liigaottelunsa kaudella 2010–2011 TSV 1860 Münchenin ja FC Augsburgin joukkueissa 2. Bundesliigassa. Ykkösbundesliigassa hän esiintyi ensimmäisen kerran kaudella 2011–2012 Borussia Dortmundin joukkueessa. Hän on sittemmin pelannut Saksan pääsarjassa myös VfB Stuttgartin ja FC Augsburgin joukkueissa. Kaikkiaan hän on pelannut 97 bundesliigaottelua ja tehnyt niissä kaksi maalia. Elokuusta 2016 tammikuuhun 2017 hän pelasi italialaisseura Laziossa mutta pääsi kentälle vain kahdessa Serie A:n ottelussa muutamaksi minuutiksi. Tammikuussa 2018 Leitner siirtyi lainalle Norwich Cityyn ja saman vuoden kesällä Norwich osti hänet pysyvästi. Hän pelasi 1,5 kauden aikana mestaruussarjassa 41 ottelua ja teki niissä kaksi maalia. Elokuussa 2019 hän pelasi Norwichin joukkueessa ensimmäiset valioliigaottelunsa. Leitner pelasi yhden ottelun Itävallan alle 17-vuotiaiden maajoukkueessa ja on sen jälkeen pelannut Saksan eri nuorisomaajoukkueissa yhteensä 34 ottelua ja tehnyt niissä 16 maalia. == Lähteet == Luokka:Saksalaiset jalkapalloilijat Luokka:Vuonna 1992 syntyneet Luokka:Elävät henkilöt
Bolševik

Bolševik () on saari Severnaja Zemljan saaristossa Karanmeren ja Laptevinmeren välissä Pohjoisella jäämerellä. ==Maantiede== Bolševik on Severnaja Zemljan neljästä pääsaaresta eteläisin ja pinta-alaltaan toiseksi suurin, noin 11 270 km2. Saari on kallioinen ja vajaa kolmannes siitä, n. 3300 km2, on jäätiköiden peitossa. Jäätön osa saaresta on arktista kylmyysaavikkoa. ==Historia== Severnaja Zemljan saaret löysi 1913 Boris Vilkitski purjehduksellaan Koillisväylän läpi. Tuolloin saarten uskottiin muodostavan yhteisen kokonaisuuden joka sai nimen Nikolai II:n maa. Myöhemmät Nikolai Urvantsevin ja Georgi Ušakovin tutkimusretket (1931–1933) osoittivat alueen jakautuvan useampiin saariin. Bolševik sai tällöin nimensä. Bolševik-saarella sijaitsee venäläinen napa-asema, Prima Polar Station.Фотогалерея: 2004 - "Полярное Кольцо" - Местонахождение: 17 мая, Северная Земля, о.Большевик, м.Баранова, п/ст Примах ==Lähteet== ==Aiheesta muualla== * Крупнейшая российская полярная станция на мысе Баранова отмечает 30-летие (22.4.2017; Venäjän suurin polaariasema, Baranovanniemen polaariasema 30-v.) (tass.ru) * Как устроен новый аэродром на Северной Земле (11.8.2023) (terratech.ru) Luokka:Venäjän saaret Luokka:Laptevinmeri Luokka:Karanmeri Luokka:Krasnojarskin aluepiiri Luokka:Arktis